Daily Mail

Daily Mail er en britisk morgenavis som utgis i London. 

Avisen utgis nå i tabloidformat. Med et opplag på over 1,8 millioner daglige eksemplarer, er Daily Mail den nest største avisen i Storbritannia, etter The Sun.

 Historikk (utvalg) 

 Avisprofil 1896–1920-tallet 
Daily Mail ble grunnlagt i 1896 av Alfred Harmsworth. Avisen var preget av moderne trykkteknikk og nyhetsjournalistikk og ble på 1920-tallet Storbritannias største morgenavis. Redaksjonen i avisen har tradisjonelt vært politisk konservativ, og Daily Mail var tidligere en mellomformats avis med et redaksjonelt innhold som lå mellom kvalitetsavisene, som ble trykt i fullformat, og den skandalepregede tabloidpressen.

 1924: publisering av falskt dokument 
Avisen offentliggjorde under parlamentsvalgkampen i oktober 1924 et angivelig brev fra Sinovjev rettet til Storbritannias kommunistiske parti og som oppfordret til væpnet opprør. Dette utløste stor oppmerksomhet og bestyrtelse.Nicholson Baker: Human Smoke: The Beginnings of World War II, the End of Civilization. Simon & Schuster, 2008, s. 12–13. Fire dager etter led Liberal Party store tilbakeslag, mens de konservative opplevde et valgskred og kunne avløse Labours regjering under Ramsay MacDonald. Sinovjevbrevet ble senere avdekket som en forfalskning.James Thomas: Popular Newspapers, the Labour Party and British Politics. Routledge, 2005, s. 75

 1930-tallet: støtte til Nazi-Tyskland 
I begynnelsen av 1930-årene støttet avisen United Empire Party, som var stiftet av blant andre avisens eier lord RothermereDennis Griffiths: Fleet Street: Five hundred years of the press. British Library, 2006, s. 249 (1868-1940).<ref>[https://www.britannica.com/biography/Harold-Sydney-Harmsworth-1st-Viscount-Rothermere «Harold Harmsworth, lord Rothermere», Britannica]</ref> Rothermere sympatiserte den gang med Hitler og Mussolini, og øvet innflytelse på avisens redaksjonelle linje i denne retning.Richard Griffiths: Fellow Travellers of the Right: British Enthusiasts for Nazi Germany, 1933–1939. Constable, 1980, s. 163–168S.J. Taylor: The Great Outsiders: Northcliffe, Rothermere and the Daily Mail. Weidenfeld & Nicolson, 1996 Tidvis støttet Daily Mail i sine kommentarer også Oswald Mosleys British Union of Fascists (BUF), men tok avstand fra dem etter voldsutøvelse ved en BUF-manifestasjon i 1934.Cyprian P. Blamires (ed.): World Fascism: A Historical Encyclopedia, Volume 1. ABC-CLIO, 2006, s. 288, 435 

Sympatien med Nazi-Tyskland holdt seg derimot i flere år etter,Richard Griffiths: Fellow Travellers of the Right: British Enthusiasts for Nazi Germany, 1933–1939. Constable, 1980, s. 168 og lord Rothermere gratulerte Hitler med okkupasjonen av rest-Tsjekkoslovakia i 1939, i et brev skrevet av ham personlig. Neil Tweedie og Peter Day: When Rothermere urged Hitler to invade Romania i The Daily Telegraph, 1. mars 2005

Etter to års diskusjon oppnådde brukerne på engelsk Wikipedia i 2017 enighet om at Daily Mail ikke tillates som kilde, fordi brukerne bedømte avisens journalistikk som «stort sett upålitelig».

 Spalteplass til antisemitt og konspirasjonsteoretiker 
Det hjalp ikke på avisens troverdighet at William Comyns Beaumont (1873–1955) i en årrekke var fast skribent. Beaumont slapp ikke sin overbevisning om at et jødisk komplott søkte å velte det britiske imperiet. Han mente også at det hellige land i virkeligheten var Storbritannia og deler av Skandinavia. Det tapte Atlantis var etter hans syn en av de britiske øyer, og derfra hadde arierne befolket jorden. London var i virkeligheten Damaskus; Lincoln var Antiokia; York var Babylon; Glastonbury var Edens hage; men da jorden ble truffet av en stor meteor i nærheten av Edinburgh - eller Jerusalem som det etter hans oppfatning het på den tiden - utløste dette syndfloden, slik at Storbritannia tapte sitt subtropiske klima, og i stedet ble kaldt og fuktig.Karl Shaw: Oddballs and eccentrics (s. 210-11), Castle books, ISBN 0-7858-1839-1 I årene 1946–1949 «avdekket» Beaumont videre at Jesus ble korsfestet utenfor Edinburgh; at de gamle egyptere kom fra Irland; at helvete ligger i det vestlige Skottland, og antikkens Athen var i virkeligheten Bath i England. Homers helt Akhilles vokste opp på Skye. Senere virket Konstantin den store aktivt for å utbre den ondsinnede konspirasjonsteorien at det hellige land ikke ligger i Storbritannia, men et sted i Midtøsten; han klarte til og med å lure sin mor Helena, i Beaumonts verdensbilde en datter av sagnkongen Cole (old King Cole). Beaumont trodde også på kjempene som beskrives i britiske sagn, og argumenterte for at Francis Bacon var opphavsmann til Shakespeares skuespill.Ashley Cowie: Scotland's Catastrophic Comet Conspiracy, 31. mars 2017, ancient-origins.net

 1997: innvirkning på drapssak Daily Mails forside 13. februar 1997 var likevel utslagsgivende for at to drapsmenn ble dømt for det rasistisk motiverte angrepet på den 18 år gamle arkitektstudenten Stephen Lawrence, som ble drept da han stod og ventet på bussen i Eltham i sørøst-London en aprilkveld i 1993. To uker senere hadde politiet arrestert flere gjengmedlemmer, men det skulle ta 18 år å få drapsmennene for retten. Først i januar 2012 ble David Norris og Gary Dobson dømt for drapet, som the Times hevdet ville kvalifisert som lynsjing om det hadde hendt i sørstatene i mellomkrigstiden. På et tidspunkt var samtlige fem mistenkte drapsanklaget, men fellende bevis manglet. I 1997 satte Daily Mail bilder av de fem på sin forside under overskriften MURDERERS: if we are wrong, sue us. The Guardian mente denne forsiden hadde gjort det umulig å overse saken, og Daily Mails journalistikk bidro til å endre den 800 år gamle loven om at en person ikke kunne anklages to ganger for samme forbrytelse. Denne reformen gjorde det mulig å få dømt Lawrences mordere.Gunnar Ringheim: «Forsida som skapte historie», Dagbladet 9. januar 2012 Daily Mail-journalisten Stephen Wright mottok en journalistikkpris for arbeidet som førte til at drapssaken ble oppklart og gjerningsmennene domfelt.

 Mail Online 
I desember 2012 ble Daily Mails nettside Mail Online den mest besøkte engelskspråklige nettavisen i global målestokk, da den passerte The New York Times i antall unike brukere per måned. I desember 2012 hadde Mail Online 45,3 millioner besøkende mens nytimes.com hadde 44,8 millioner.Roy Greenslade (25. januar 2013): Mail Online goes top of the world. The Guardian. I mai 2013 hadde Mail Online'' 50,2 millioner unike brukere.Nicky Woolf (5. juli 2013): The British Are Coming—and They've Brought Newspaper. The Atlantic.

 Bidragsytere 
 Notable jevnlige bidragsytere 
Journalister
 Claire Bates
 Craig Brown
 Alex Brummer
 Julie Burchill
 Rebecca Camber
 Patrick Collins
 Derek Draper
 Sam Greenhill
 Roy Hattersley
 Liz Jones John Junor
 Des Kelly
 Tom Kelly
 Ann Leslie
 Quentin Letts
 Richard Littlejohn
 Edward Lucas
 David Mellor
 Jan Moir
 Julie Moult Melanie Phillips
 Graham Poll
 Paul Sheehan
 Norman Tebbit
 Michael Winner
 Stephen Wright
 Peter Hitchens
 Keith WaterhouseTegnere
 Alex Graham
 Stanley McMurtry

Fotografer
 Dave Parker
 Mark Richards
 Jamie Wiseman

 Tidligere skribenter 
 Paul Callan
 Edgar Wallace (Krigskorrespondent fra boerkrigen)
 William Comyns Beaumont (forlot avisen i 1930 for å grunnlegge The Bystander)
 Anthony Cave Brown 
 Nigel Dempster
 Simon Heffer
 Paul Johnson 
 Linda Lee Potter
 William Le Queux
 Valentine Williams (1883–1946)
 Ian Wooldridge

 Referanser 

 Eksterne lenker 



Kategori:Britiske aviser
Kategori:Aviser etablert i 1896
Kategori:1896 i Storbritannia